### | | | | --- | --- | | | | | --- | | **Byråd** 30. april 2019 Sagsnr. 710-2019-12289 Dok.nr. 710-2019-87763 Sagsbehandler DPMHEN | | 56.                 Godkendelse af plan for brandsyn - Åbent

###

|  |  |
| --- | --- |
| Tidl. politisk behandling | BY, 27.06.17, pkt. 82 |
| Forventet sagsgang | BE-K, ØK, BY |
| Lovgrundlag | Beredskabsloven, Bekendtgørelse om brandsyn |

###

**SAGENS INDHOLD**

Byrådet skal i denne sag behandle den opdaterede plan for
beredskabets brandsynsvirksomhed. Planen indeholder en mindre justering, hvor
man sikrer, at beredskabets inspektører fremover foretager brandsyn, hvor
effekten i relation til personsikkerheden er størst.

Den oprindelige plan blev første gang behandlet af Byrådet 27.
juni 2017. Med denne justering foreslås det, at der ikke foretages brandsyn i
fredede bygninger, der er udlagt til privatbeboelse.

**VURDERING**

Et brandsyn er et lovpligtigt tilsyn af brandsikkerheden i
en bygning, et lokale eller hos en virksomhed. Ved et brandsyn rådgives og
informeres ejeren om formålet med de brandforebyggende regler. Brandsynene er
varslede og dialogbaserede. Formålet med brandsyn er at mindske risikoen for at
brande opstår, breder sig eller fører til skader på mennesker, ejendom eller
miljø og at sikre forsvarlige rednings- og slukningsmuligheder, hvis der opstår
en brand.

Beredskabskommissionen har 20. februar 2019 behandlet og
godkendt den opdaterede plan for brandsyn. Sagsfremstillingen til
Beredskabskommissionen er vedhæftet som bilag. Heri kan der findes en oversigt
over de typer af bygninger og objekter, der er omfattet af reglerne om
brandsyn. De øvrige interessentkommuner har godkendt eller forventer at
godkende ændringen til plan for brandsyn på kommende byrådsmøder.

Med ændringerne i bekendtgørelsen om brandsyn fra 2016 fik
Beredskabskommissionen mulighed for at tilpasse brandsynsfrekvensen på bestemte
objekter ud fra en risikobaseret betragtning i stedet for blot at gå brandsyn
på alle objekter. Dette blev iværksat allerede i 2017, så der nu foretages
brandsyn ud fra en risikobaseret vurdering.

Planen for brandsyn foreslås nu justeret, så der ikke
længere foretages brandsyn i fredede bygninger, som er udlagt til privatbolig.
Hidtil har beredskabet foretaget et brandsyn i sådanne fredede boliger hvert
femte år. Ved et brandsyn i private boliger kan beredskabsmyndigheden
imidlertid ikke give ejeren af boligen påbud eller forbud, hvorfor brandsynet
kun har meget begrænset værdi. Med denne justering forventes i alt 20 færre
brandsyn årligt.

**ØKONOMI**

Besparelsen ved færre brandsyn vurderes ikke at have særlig
økonomisk betydning. Den frigjorte tid kan anvendes til at løse andre
beredskabsmæssige opgaver.

**INDSTILLING**

Beredskabsdirektøren indstiller til Byrådet:

1.    At den reviderede plan for brandsyn godkendes

**BESLUTNING**

***Økonomiudvalget, 23. april 2019:***

Fraværende:Ingen

Indstilles godkendt.

**Bilag**

|  |  |
| --- | --- |
| BEK: Godkendelse af plan for brandsyn | 710-2019-42700 |
| Plan for brandsyn 2017-21 | 710-2019-70795 |